Ósættið innan borgarstjórnar tekur á sig ýmsar myndir . Nýjast er að meirihlutinn , sem sýnilega er orðinn þreyttur á minnihlutanum , lét kanna hvað kostar að gefa borgarstjórn og starfsfólki að borða annan hvern þriðjudag þegar fundað er í borgarstjórn . Fundirnir byrja almennt klukkan tvö að degi til og standa einatt fram á kvöld og stundum fram á nótt . Í eftirfarandi viðtali sýnist að Þórdís Lóa sé búin að fá meira en nóg af fundarsetunni með minnihlutanum . Það er sem gæti fundarþreytu . Það var Stöð 2 tók viðtalið við Þórdísi Lóu Þórhallsdóttur , formann borgarráðs og oddvita Viðreisnar , vegna kostnaðar við matinn . „ Það var ekki bara markmiðið með þessu að horfa bara á matarkostnaðinn . Markmiðið var að sjá heildarkostnaðinn við borgarstjórnarfundi núna . Á þessu kjörtímabili hafa þeir lengst til muna frá því sem áður var . Við vildum setja það upp á borðið . þá viljum við líka vita það að við séum ekki að fara að keyra með enn þá lengri fundi inn í nóttina . Hér er mikið af fólki sem vinnur með okkur . Hér eru starfsmenn borgarstjórnar , hér er fólk í tækni , hér eru öryggisverðir . Þegar langir fundir eru þá koma líka inn varaborgarfulltrúar og allt er þetta kostnaður sem er bara mikilvægt að skoða . Það er fullt af tækifærum til úrbóta í því að skoða þetta . “ Er mikið mál að breyta fundartímanum , byrja kannski klukkan tíu að morgni ? „ Borgarstjórnarfundir eru tvisvar sinnum í mánuði og við oft tekið umræðu um hvort við eigum að byrja fyrr , við byrjum klukkan tvö á daginn , þetta er svolítið gamaldags að byrja svona seint , en við verðum þá líka að vera viss um það að þeir verði ekki svona langir . Við höfum fengið yfirlýsingar frá minnihlutanum um að þau séu tilbúin til að byrja fyrr , en þá viljum við líka vita það að við séum ekki að fara að keyra með enn þá lengri fundi inn í nóttina . Hér erum við bara á ákveðnum byrjunarreit . Og höfum tækifæri til úrbóta . Mér heyrist á öllum í dag vera hissa yfir þessum kostnaði og vera tilbúnir til að vera með styttri fundi . Það vona ég allavegana . “